[Foto's] Vrystaat-ongeluk eis tien | Maroela Media
JONGSTE: Die dodetal het intussen gestyg. Lees hier.
Chris Botha, woordvoerder van Netcare 911, het gesê die ongeluk het omstreeks 11:50 op die R712 plaasgevind.
"Dit is nog nie bekend wat tot die ongeluk gelei het nie, maar die bus het die pad verlaat en verskeie kere teen 'n skuinste afgerol," het Botha gesê. Verskeie mense is uit die bus geslinger terwyl dit gerol het.
Nege mense was reeds dood toe paramedici by die toneel opgedaag het. Die beseerdes is op die toneel behandel en na 'n nabygeleë hospitaal geneem. 'n Pasiënt wat kritiek beseer is, is by die hospitaal dood. Volgens onbevestigde gerugte is dit 'n Suid-Afrikaanse Nasionale Weermag-bus.
'n Foto van die toneel waar 'n bus op 19 Augustus 2016 in die Golden Gate-natuurreservaat gerol het Foto: ER24
Ek het NET gister daardie pad gery!!! Die 8.8km bergpas voor jy by Golden Gate kom, is verskriklik vol draaie en is eintlik nie gemaak vir 'n bus nie. Sjoe … daardie afgronde is ook iets om mee rekening te hou.